L'Ajuntament de Paterna llança les seues rutes turístiques per a juny
06/06/2022

# L'Ajuntament de Paterna llança les seues rutes turístiques per a juny

[![ L'Ajuntament de Paterna llança les seues rutes turístiques per a juny ](/images/noticias/2022/6/8113/8113_lg.jpg)](/images/noticias/2022/6/8113/8113_lg.jpg)

06.06.2022

*   Els recorreguts es realitzaran els dissabtes 4 i 18 i els diumenges 5 i 19 de juny amb inscripció prèvia.
*   Els itinerari “Entra a Paterna” i “Dolor i glòria” són una manera de poder divulgar la tradició i la història de Paterna d'una forma didàctica i amena, apta per a tota la família.

Amb l'arribada del mes de juny, l'Ajuntament de Paterna ha donat a conéixer les rutes turístiques programades per a les pròximes setmanes. Els recorreguts es realitzaran en dissabte i diumenge amb inscripció prèvia.

Així ho ha anunciat hui la regidora de Turisme, Cultura i Foc, Teresa Espinosa, qui ha explicat que _“aquestes rutes turístiques són ja un referent dins i fora de la nostra ciutat i ens ajuden a divulgar la tradició i la història de Paterna d'una manera didàctica i amena, apta per a tota la família, alhora que es posa en valor la riquesa cultural del nostre municipi”._

L'itinerari _“Entra a Paterna”_ amb una duració aproximada de 2 hores i 30 minuts, recorre els carrers de la ciutat, detenint-se en els edificis i monuments més emblemàtics, per a poder conéixer més sobre la història i cultura paterneres. Es realitzarà els dissabtes 4 i 18 de juny.

Per als i les amants el cinema, la ruta _“Dolor i Gloria”_ estarà disponible els dies 5 i 19 de juny. Les persones que assistisquen podran visitar les localitzacions on es va rodar la cèlebre pel·lícula de Pedro Almodóvar. El recorregut es detindrà també a la Torre de Paterna i el Espai Cultural Coves del Batà, on es podrà gaudir de les exposicions permanents disponibles.

Per a consultar horaris i apuntar-se totes les persones interessades han d'inscriure's en l'Oficina de Turisme, escrivint a paterna@touristinfo.net, telefonant al 96 305 31 24 o enviant un whatsapp a 607 218 403.